text: Tiltakið um viðgerðir fyri tarmsjúku í Løkshøll í Runavík 6. mars var sera áhugavert. Videobrot eru løgd út á Facebook vangan hjá felagnumFyrst bjóðaði Aksel V. Johannesen vælkomin. Aksel greiddi frá, at hann og Djóni Nolsøe Joensen eru við í bók, sum Megd gevur út seinni í ár.
text: #000000
text: Jóna Ólavsdóttir, sum er útbúgvin yogalærari, kostráðgevi og fitnessinstruktør greiddi frá, hvussu týdningarmikið kostur og rørsla eru. Jóna hevði brennievni og sukur við, og vísti á, at hesi vóru atvoldin til, at okkara heilsustøða er ótrúliga nógv broytt. Vit røra okkum minni og eta meira ósunt. Mamma hennara, Asta Poulsen, sum hevur tarmsjúku, slapp eisini framat mikrofonini. Asta greiddi frá, at hon hevði verið sera sjúk, síðani hon var heilt ung, og Asta hevði roynt alskins heilivág og fingið stomi, men tað sum veruliga gjørdi mun fyri hana var kostur og rørsla. Tá hon legði kostin um fekk hon tað nógv betur. Tá Asta bleiv sjúk, eins og nú, var einki tosað um kost. Hóast tað er ynskiligt er eingin kostráðgevi á sjúkrahúsinum. Ein fær heilivág, og einki verður tosað um kost ella rørslu, sum heilt vist hava stóra ávirkan á okkum øll.
text: #000002
text: Donsk verkætlan um venjingColitis Crohn Felagið hevur verið í sambandi við Ken Lund frá Odense universitetssjúkrahúsinum, sum er á odda fyri spennandi danskari verkætlan, har man kannar hvørja ávirkan venjing hevur á aktiva tarmsjúku. Vit sóu videobrot um hesa kanning. CCF fer at venda aftur til Ken seinni, tá úrslitini frá kanningini eru tøk.
text: #000003
text: akupunkturviðgerðin fær heilivágin at rigga betur, og betrar heilsustøðuna. Gunnvá vísti á, at tað er týdningarmikið fyri at fáa tað betur, er at man ikki er strongdur, at man er í javnvág, bæði sálarliga og kropsliga. Eins og Jóna segði í byrjanini, má ein hugsa um hvat ein etur, røra seg og leggja dent á eginumsorgan. Vinnarin av kappinginiFyri at varpa ljós á tiltakið hevur kapping verið á Facebook, og Birgit Johannesen úr Klaksvík var hepni vinnarin av gávukortinum frá Statera, 5 akupunkturviðgerðir.Birgit var glað, og vit áhoyrarar vóru somuleiðis glað fyri áhugaverda tiltakið, har vit fingu møguleika at hoyra meira um hesar viðgerðir, og søguna hjá fólkunum, sum hava roynt tær.
text: #000005